cyanic-selkie/wikianc huggingface dataset:
Alexanders saga
Handrit Alexanders sögu
Í B-flokknum er texti sögunnar talsvert styttur, en söguþræðinum þó haldið að fullu. Í AM 226 fol. er skotið inn í söguna íslenskri þýðingu á bréfi Alexanders mikla til Aristótelesar um undur Indlands. Þetta bréf er aftan við söguna í síðasttalda handritinu.
Alexanders saga útgefin
Alexanders saga hefur fjórum sinnum verið gefin út.:
Dundee United
Dundee United Football Club er skoskt knattspyrnufélag með aðsetur í Dundee.
Saga
Fyrstu hálfa öldina var Dundee United aðeins í fjögur ár í efstu deild, en endaði oftast nær um miðja næstefstu deild. Það breyttist undir stjórn Jerry Kerr sem stýrði félaginu frá 1959 til 1971 og markaði það upphafið á gullaldarskeiði þess. Strax á fyrsta ári kom hann liðinu upp um deild þar sem það átti eftir að vera sleitulítið næstu 35 árin. Á þessum árum var fátítt að leikmenn utan Bretlandseyja væru á mála hjá skoskum liðum en Kerr kom sér upp tengslum á Norðurlöndum og fékk þaðan marga góða leikmenn, sem sköpuðu Dundee United sérstöðu.
Árið 1966 vann Dundee United það fáheyrða afrek að slá Barcelona úr leik í Borgakeppni Evrópu eftir 1:2 sigur á útivelli. Var það fyrsti sigur skosks félagsliðs á Spáni.
Jim McLean tók við af Kerr árið 1971 og stýrði liðinu allt til ársins 1993, en áður hafði hann þjálfað erkifjendurnar í Dundee F.C. sem hafði fram að því verið talið stærra félag. McLean kom Dundee United í sinn fyrsta bikarúrslitaleik árið 1974 og í þriðja sæti deildarinnar árin 1978 og 1979, sem þá var metaárangur.
Leiktíðina 1982-83 vann Dundee United sinn fyrsta Skotlandsmeistaratitil. Deildin var með ellra jafnasta móti, þar sem Dundee United lauk keppni með metfjölda stiga, 56 talsins, einu meira en bæði Celtic og Aberdeen. Ekki dró úr sigurgleðinni að titillinn vannst með sigri á Dundee F.C. í lokaumferðinni.
Þátttaka Dundee United í Evrópukeppni meistaraliða árið eftir varð söguleg. Liðið fór alla leið í undanúrslitin og mætti þar A.S. Roma. Fyrri leiknum lauk með 2:0 sigri Skotanna en Ítalir unnu seinni leikinn 3:0. Síðar var Rómarliðið raunar sektað af knattspyrnuyfirvöldum fyrir að bjóða dómara leiksins mútur.
Mesta afrekið í Evrópusögu Dundee United var þó leiktíðina 1986-87 þegar félagið varð það fyrsta frá Skotlandi til að komast í úrslit Evrópukeppni félagsliða, eftir að hafa m.a. slegið Barcelona úr keppni, með sigri í báðum leikjum. Að lokum mátti liðið þó lúta í gras fyrir sænska liðinu IFK Göteborg.
Um miðjan níunda áratuginn virtust Dundee United og Aberdeen ætla að hnekkja einokunarstöðu Celtic og Rangers í skoska boltanum. Síðarnefndu liðin gengu undir nafninu Old Firm og tóku gárungar því að tala um New Firm þeim til aðgreiningar. Með tímanum reyndist aðstöðumunurinn þó slíkur að stórliðin frá Glasgow endurheimtu fyrri stöðu í krafti fjárhagslegra yfirburða.
Síðustu árin gegndi Jim McLean starfi stjórnarformanns samhliða stjórastarfinu. Árið 1993 steig hann til hliðar sem knattspyrnustjóri eftir meira en tvo áratugi í brúnni. Við tók Júgóslavinn Ivan Golac, sem síðar átti eftir að taka við liði Skagamanna. Golac byrjaði með látum og vann Dundee United sinn fyrsta bikarmeistaratitil undir hans stjórn. Sá sigur var þó ekki undanfari frekari afreka.
Dundee United féll úr efstu deild árið 1995 og þótt liðið kæmist skjótt aftur upp hefur það aldrei aftur komist nærri því að ógna toppliðunum. Annar bikarmeistaratitill vannst þó árið 2010 eftir 3:0 sigur á Ross County.
Viðureignir við íslensk lið
Dundee United hefur einu sinni komið í keppnisferð til Íslands og tvívegis mætt íslenskum félagsliðum í Evrópukeppni.
Árið 1966 kom Dundee United til landsins í boði Fram sem þá var í 2. deild. Liðið keppti þrívegis á Laugardalsvelli og vann stórsigra í öllum leikjum sínum, fyrst 7:2 gegn Frömurum, þá 4:0 gegn KR og loks 6:0 gegn íslensku úrvalsliði. Ferðin var öðrum þræði hugsuð sem undirbúningur fyrir þátttöku Dundee United í Borgakeppni Evrópu þar sem liðið vann frægan sigur á Barcelona.
Keflvíkingar voru mótherjar Dundee United í Evrópukeppni félagsliða veturinn 1975-76. Suðurnesjamenn reyndust Skotunum lítil fyrirstaða sem unnu 4:0 og 2:0.
FH lék sína fyrstu Evrópuleiki á móti Dundee United haustið 1990. Jafntefli varð á Kaplakrika, 2:2, í miklum rokleik en skoska liðið varð hlutskarpara ytra, 3:1.
Himalajafjöll
Himalajafjöll eru fjallgarður í Asíu, sem liggur frá austri til vesturs og er hæsti fjallgarður heims. Þau aðskilja Indlandsskaga frá Tíbesku hásléttunni og ná yfir fimm lönd, Pakistan, Indland, Kína, Bútan og Nepal.
Jarðsaga
Himalajafellingin hóf að myndast fyrir um 40-50 milljónum ára þegar Indlandsflekinn, á hraðri ferð í norður, klessti upp í Evrasíuflekann. Fyrir um 40-37 milljónum ára hófst lokun Teþyshafsins norðan og austan við Indlandsflekann en upplyfting á Himalajafjöllunum hófst fyrir um 35-33 milljónum ára. Stór hluti lyftingar Himalajafjallanna hefur átt sér stað á síðustu 10 milljónum ára og lyftingin í dag er mikil, um 5-10 mm á ári, en Indlandsflekann rekur enn um 5 cm á ári til norðurs.
Myndun Himalajafjallanna hefur haft gífurleg áhrif á loftslag á jörðinni. Í Mið-Asíu hefur orðið til regnskuggi vegna þeirra og loftslag orðið þurrt meginlandsloftslag.
Tengt efni
Fjöll yfir 8000 metra hæð
Valence
thumb|right|Valence Valence er bær í umdæminu Drôme í héraðinu Auvergne-Rhône-Alpes í suðausturhluta Frakklands. Hann stendur á vesturbakka Rónar um 100 km sunnan við Lyon. Íbúar eru um 60 þúsund.
Jaegwon Kim
Jaegwon Kim (fæddur 12. september 1934 í Daegu í Kóreu, nú Suður-Kóreu; d. 27. november 2019) var bandarískur heimspekingur sem fæst einkum við frumspeki, hugspeki og athafnafræði, þekkingarfræði og vísindaheimspeki, og er aðallega þekktur fyrir verk sín um takmarkanir efnishyggjukenninga. Kim er William Herbert Perry Faunce prófessor í heimspeki við Brown University
Kim lauk A.B.-gráðu frá Dartmouth College og Ph.D.-gráðu frá Princeton University. Hann hefur kennt heimspeki við Swarthmore College, Cornell University, Johns Hopkins University og University of Michigan í Ann Arbor. Síðan árið 1987 hefur hann gegnt stöðu William Herbert Perry Faunce prófessors í heimspeki við Brown University.
Kim var forseti American Philosophical Association (Central Division) árið 1988-89. Hann hefur verið félagi í American Academy of Arts and Sciences síðan 1991 og í ritstjórn heimspekitímaritsins Noûs síðan 2000.
Chazz Palminteri
Calogero Lorenzo „Chazz“ Palminteri (f. 1952) er bandarískur leikari.
Postulínsreynir
Postulínsreynir (Sorbus koehneana) er tegund af rósaætt sem var fyrst lýst af Camillo Karl Schneider. Engar undirtegundir eru skráðar í Catalogue of Life. Áður var hann nefndur koparreynir, en það mun vera nafnið á Sorbus frutescens.
Lýsing
Þetta er stórvaxinn runni eða lítið tré, allt að 5m. hár, með 15 - 21sm. fjaðurlaga blöðum með 15 - 21 smáblaði. Blóm og ber eru hvít.
Uppruni
Frá mið-Kína; Honan, Jubei, Kansu, Shensi og Sichuan.
Ytri tenglar
Lystigarður Akureyrar
Skriðuklaustur
thumb|Gunnarshús á Skriðuklaustri Skriðuklaustur er menningar- og fræðasetur og fornfrægt stórbýli í Fljótsdalshreppi á Austurlandi. Þar var samnefnt munkaklaustur af Ágústínusarreglu frá 1493 til 1552 og var Skriðuklaustur síðasta klaustrið sem stofnað var á Íslandi í kaþólskum sið.
Saga
300px|thumb|right|Fornleifauppgröftur á Skriðuklaustri. Gunnarshús í baksýn. Hjónin Hallsteinn Þorsteinsson og Sesselja Þorsteinsdóttir á Víðivöllum gáfu klaustrinu jörðina Skriðu í Fljótsdal árið 1500 en þá hafði það starfað þar um hríð. Fyrsti príorinn þar hét Narfi og var hann vígður árið 1497 en ári síðar var aðeins einn munkur í klaustrinu. Raunar er talið að munkarnir hafi aldrei orðið fleiri en sex talsins. Við siðaskiptin í Skálholtsbiskupsdæmi 1542 voru fjórir munkar í klaustrinu auk príorsins.
Konungur gaf út bréf um að haldinn skyldi lestrarskóli í klaustrinu en það bréf var síðan tekið aftur og árið 1552 runnu eignir klaustursins til Danakonungs en klaustrið átti þá um 40 jarðir víða um Austurland. Jarðeignirnar voru síðan leigðar umboðsmönnum sem oft sátu á Skriðuklaustri og höfðu gjarna sýsluvöld í Múlaþingi. Einn þeirra var Hans Wium sýslumaður, sem þekktastur hefur orðið fyrir tengsl sín við Sunnefumál. Sunnefa dó í varðhaldi á Skriðklaustri árið 1767.
Kirkja var á Skriðuklaustri frá 1496 og stóð klausturkirkjan fram á 18. öld en eftir það var byggð önnur og minni kirkja sem var svo lögð af árið 1792.
Gunnar Gunnarsson
Gunnar Gunnarsson rithöfundur settist að á Skriðuklaustri árið 1939 og bjó þar til 1948. Sumarið og haustið 1939 lét hann reisa sér íbúðarhús á bænum sem jafnan er kennt við hann og kallað Gunnarshús. Það er teiknað af þýska arkitektinum Fritz Höger, sem var góðvinur Gunnars, og er í bæheimskum stíl. Húsið er 315 m² grunnfleti, tvær hæðir og ris, alls yfir 30 herbergi. Árið 1967 var annað íbúðarhús byggt á jörðinni og hlaut nafnið Skriða.
Gunnar ánafnaði ríkissjóði jörðina með gjafabréfi, með því skilyrði m.a., að nýting hennar yrði til menningarauka („Jarðeign þessi skal vera ævarandi eign íslenzka ríkisins. Hún skal hagnýtt á þann hátt, að til menningarauka horfi, t.d. að rekin sé þar tilraunastarfsemi í landbúnaði, byggðasafn, bókasafn, skjalasafn, listasafn, skóli, sjúkrahús, hressingarhæli, barnahæli eða elliheimili.“). Tilraunabú í sauðfjár- og jarðrækt á vegum RALA var rekið þar frá 1949 til 1990.
Stofnun Gunnars Gunnarssonar eða Gunnarsstofnun var sett á laggirnar árið 1997 og hefur Gunnarshús og Skriðu til umráða, ásamt lóð í kringum húsin. Þar er menningar- og fræðasetur sem rekið er árið um kring. Skúli Björn Gunnarsson hefur verið forstöðumaður frá árinu 1999.
Fornleifarannsóknir
thumb|300px|Fornleifauppgröftur á Skriðuklaustri, klausturrústir. Rannsóknir og uppgröftur hófust þar vorið 2000 og stóðu til vors 2012 undir stjórn dr. Steinunnar Kristjánsdóttur fornleifafræðings. Þann rúma áratug sem rannsóknin stóð yfir unnu 131 starfsmaður með Steinunni. Yfir 13000 gripir og bein fundust á rannsóknarsvæðinu sem var um 1500 m2 að stærð.
Sagan af klaustrinu á Skriðu eftir dr. Steinunni Kristjánsdóttur kom út síðla árs 2012 og var hún tilnefnd til þriggja bókmenntaverðlkauna fyrir verk sitt, til Íslensku bókmenntaverðlaunanna í flokki fræðibóka, Viðurkenningar Hagþenkis og Fjöruverðlaunanna sem henni hlotnuðust.
Klaustrið og kirkjan
Rannsóknirnar benda til þess að byggingar klaustursins hafi verið vel úr garði gerðar og að skipulag húsa og kirkju hafi fylgt víðteknum venjum um skipulag klaustra sem kennt er við St. Gallen í Sviss. Þó hefur ekkert klaustur fylgt því skipulagi í þaula. Lágu kirkja og klaustrið saman og mynduðu afmarkaða þyrpingu. Klausturkirkjan var vígð 1512 (ísl. Fornbr.safn) og hefur innanmál hennar verið um 93 m2. Mældist hún 15 m löng og 5.7 m breið utan eins útskots sem var norðanmegin. Skiptist hún í framkirkju, miðskip og kór, með hálfþili milli kórs og miðskips. Kirkjan var úr torfi og grjóti en timburklædd að innan í hólf og gólf. Margar koparleifar fundust í gólfi kirkjunnar sem benda til að þak og stafn hafi verið koparklætt. Tveir inngangar voru á kirkjunni, að vestanverðu fyrir almenning og að norðanverðu fyrir reglubræður enda styðst þaðan yfir í klausturbygginguna sjálfa.
Klausturhúsin
Skiptust í hin helgu rými vestanmegin og hin veraldlegu rými austanmegin. Hin helgu rými eða vesturhlutinn lá næst kirkjunni og skiptist í næturtröppu sem var gangur er tengdi kirkju og klausturhús. Hitunarhús sem var um 18.5m2 að stærð og var búið ofni (ekki þó hlóðum eða eldstæði). Slík herbergi voru í öllum klaustrum. Svefnskáli reglubræðra, en í því rými fundust rúmstæði, var um 30m2. Kapítulinn var á enda gangsins og hefur hann verið klæddur timbri í hólf og gólf vegna allra timburleifanna sem þar fundust. Kapítulinn var um 23m2 með bogadregnu útskoti. Eitt rými um 10m2 að stærð fannst einnig í þessum hluta. Það var eingöngu innangengt að utan og fundust í því leifar tveggja seyða og má leiða líkum að því að um hafi verið að ræða einhvers konar þvotta- eða baðhús. Hin veraldlegu rými eða austurhlutinn skiptist í matsal um 20m2, þar fundust eldsummerki og leifar skordýra, niðurstöður greininga Hrannar Konráðsdóttur skordýrafornleifafræðings á gólflögum sýna fram á það. Einnig fundust þar fræ villiepla (Malus sylvestris). Í suðausturhorni matsalarins voru tröppur upp á sjúkraloft sem lá fyrir ofan gestaskálann. Í því gólflagi fundust einnig koparleifar og talið er að þak þessa hluta klausturhúsanna hafi einnig verið koparklætt. Salirnir hafa hvor um sig verið um 64m2. Austan við matsalinn var eldhúsið sem mældist 32m2 að flatarmáli. Í gólflögum fundust dýrabein og matarleifar og eldstæðið var um 2 metrar í þvermál. Niðurgrafið herbergi var við hlið gestaskálans, talið er að það sé búr, en þar fundust leifar matar, myglu, skordýra sem fylgja mönnum og dýrabeina. Austasti hlutinn skiptist í opið vinnurými, geymslu sem var um 16m2 sem í fannst mikið af brenndum höfuðlúsaleifum. Suðaustasta rýmið hefur verið túlkað sem kjötskemma, þar sem gólflagið benti til eldunar og geymslu matvæla. Meðal gripa sem fundust við uppgröftinn má nefna:
Kirkjugarður
Kirkjugarðurinn hefur verið um 441m2 að stærð og innan hans var brunnur og ræsi. Í það minnsta 295 einstaklingar á öllum aldri voru jarðsettir þar, þann stutta tíma sem klaustrið starfaði. Garðurinn var svæðisskiptur, norðanmegin og austan voru sjúklingar jarðaðir og reglubræður einnig austanmegin. Leikmenn (vinnufólk) sunnan og vestanmegin og velgjörðarmenn og –konur klaustursins innan kirkju. Ekki er vitað hverjir voru jarðaðir þarna eða hvaðan fólkið kom, en margir voru jarðaðir í líkkistum, hvort sem um var að ræða velgjörðafólk, reglubræður, sjúklinga eða leikmenn. Beinagrindur sjúklinganna vöktu mikla athygli rannsakenda. Fornmeinafræðingar fundu út að margvíslegir kvillar hrjáðu þetta fólk. Sjúklingarnir hafa verið frá börnum til gamalmenna og engum hefur verið úthýst. Reynt hefur verið að lina þjáningar allra þeirra sem leituðu ásjár í klaustrið og að bæta mein þeirra. Meðal sjúkdóma og annarra kvilla sem greindust í beinum voru sullaveiki, berklar, liðagigt, lungnabólga, Downs-heilkenni, klofinn gómur og sárasótt. Mörg tilfelli sárasóttar benda til þess að sjúkdómurinn hafi verið orðinn landlægur hér á sama tíma og annars staðar í Evrópu. Einnig fundust tvær beinagrindur með dularfulla áverka sem benda annað hvort til slyss eða morðs. Ungur maður fannst með bæði herðablöð illa brotin og höfuðkúpa konu var með augljósan skurð eftir einhvers konar eggvopn.
Niðurstöður
Samkvæmt niðurstöðum rannsóknanna hefur Skriðuklaustur verið starfrækt sem sjúkrastofnun utan hins reglubundna klaustur- og trúarlífs, auk þess sem hún sinnti því hlutverki að mennta prestlærlinga. Grænmeti og lækningajurtir hafa verið ræktuð á staðnum og nóg hefur verið að bíta og brenna í klaustrinu meðan það starfaði. Enginn hefur liðið skort sem þar dvaldi og vann, enda var það ríkt af jörðum og fjármunum. Byggingar hafa verið stórar, reisulegar og vel úr garði gerðar. Skordýragreiningar benda til þess að húsakynni hafi verið hlý og þurr. Deildar meiningar hafa verið um tilvist leikmanna (vinnufólk) í íslenskum klaustrum, en suðurhluti kirkjugarðs bendir til annars þar sem kirkjugarðurinn var svæðisskiptur og eingöngu klausturkirkjugarður en ekki sóknarkirkjugarður. Það magn matar- og dýrabeinaleifa sem fundust renna líka stoðum undir þá kenningu að leikmenn hafi verið til staðar á klausturtíma. Segja má að öll sú starfsemi sem fór fram innan klausturveggjanna hafi þarfnast leikmanna, því erfitt hefur verið fyrir fimm reglubræður að kenna prestlærlingum, elda, þrífa, sinna skjalagerð og hjúkra öllum þeim sjúklingum sem þar dvöldust, utan þess að sinna sínu trúarlega starfi. Varpar þessi rannsókn nýju ljósi á klausturlíf á Íslandi á kaþólskum tíma.
Reyðarárhnjúkur
thumb|Diskalyfta á skíðasvæði Norðurþings Reyðarárhnjúkur er fjallstindur 7 km. suðaustan við Húsavík. Hæsti punktur fjallsins er 583 metrar á hæð. Á Reyðarárhnjúk er skíðasvæði Norðurþings. Á skíðasvæðinu má finna eina diskalyftu, skíðaskála og gönguskíðabrautir.
Kendra Wilkinson
Kendra Leigh Baskett (fædd 12. júní 1985), betur þekkt af fæðingarnafni sínu Kendra Wilkinson, er bandarísk sjónvarpsstjarna og glamúrmódel. Hún er vel þekkt fyrir hlutverk sitt í raunveruleikaþættinum The Girls Next Door, þar sem sagt var frá lífi þriggja kærasta Hugh Hefners sem sýndur var á E! sjónvarpstöðinni. Þrátt fyrir að hún hafi ekki verið Playboy „leikfélagi“ (e. „playmate“), hefur hún setið fyrir í þremur nektarmyndartökum með hinum tveimur kærustunum, Holly Madison og Bridget Marquardt. Hennar eigin raunveruleikaþáttaröð, Kendra, fór í loftið í júní 2009.
Ferill
Kendra hitti Hugh Hefner í 78 ára afmælisveislu hans í apríl 2004, þar sem hún hafði verið ráðin sem ein af „máluðu stelpunum“ (konur sem eru alveg naktar nema það eru málaðir skartgripir og þess háttar á þær). Hefner hafði greinilega séð myndina hennar, sem var tekin af Kim Riley, á faxtæki á Playboy setrinu og vildi vita hver hún væri. Stuttu eftir að þau hittust bar Hefner Kendru að verða ein af kærustunum hans og hún flutti inn á Playboy setrið ásamt hundunum sínum, Raskal og Martini.
Hún var meðlimur í raunveruleikaþættinum „The Girls Next Door“ sem var sýndur á E! sjónvarpstöðinni en hann fylgdist með lífi þriggja þáverandi kærasta Hefners: Kendru Wilkinson, Holly Madison og Bridget Marquardt. Hún flutti út af setrinu árið 2009 eftir að hún kynntist núverandi eiginmanni sínum, Hank Baskett, og er núna með sinn eigin raunveruleikaþátt á E! sem heitir „Kendra“. Fyrsta þáttaröðin var um hana að lifa lífinu upp á eigin spýtur og skipulagningu brúðkaupsins.
Wilkinson hefur birst í nokkrum þáttum eins og Las Vegas og Entourage. Hún kom einnig fram í tónlistarmyndbandi Akons við lagið „Smack That“. Á meðan upptaka mynbandsins stóð yfir, hellti Eminem flösku af vatni á hausinn á henni, þó að þau hafi sæst síðar. Árið 2006 birtist hún í „Playboy Special Editions Sexy 100“. Árið 2007 birtist hún í tónlistarmynbandi við lagið „Rockstar“ með hljómsveitinni Nickelback, ásamt Holly og Bridget. Hún hafði einnig lítið hlutverk í Scary Movie 4.
Kendra hefur sagt að hana langi að verða nuddari eða leiklýsandi. Í desember 2005 fór hún að blogga reglulega í dálk á vefsíðu „The Philadelphia Eagles“, liðið sem móðir hennar var atvinnuklappstýra fyrir og eiginmaður hennar leikur fyrir.
Kendra „leikur“ núna í þáttunum Kendra, sem einblína á líf hennar eftir að hún yfirgaf Playboy setrið og trúlofaðist fótboltakappanum Hank Baskett. Kendra fór í loftið þann 7. júní 2009 og sló áhorfendamet stöðvarinnar og var vinsælasti raunveruleikaþáttur stöðvarinnar síðan The Anna Nicole Show byrjaði árið 2002. E! hafði gefið grænt ljós á átta þætti. Hún vinnur núna að annarri þáttaröðinni sem fór af stað í mars 2010.
Árið 2007 kom Hank Baskett fram í þætti af WWE Raw með Bridget Marquardt.
Einkalíf
Þann 13. ágúst 2008, sagði Wall Street Journal frá því að Hank Baskett væri besti frægasti aðdáandi Olive Garden. Kendra Wilkinson hafði áður lýst matnum á Olive Garden sem „sálarmatnum sínum“. Blaðið lagði áherslu á að stöðugar fullyrðingar hennar um matinn á fjölskyldustaðnum væru ósviknar, persónulegur og væru ekki bundnar neinum greiðslum frá Olive Garden. Í rauninni tók veitingastaðurinn lofum hennar blendnum tilfinningum og eitthvað af því var tengt því að staðurinn leggur áherslu á fjölskylduvænt umhverfi.
Hjónaband
Þann 22. september 2008 tilkynnti Alþjóðlega viðskiptatímaritið að Wilkinson væri trúlofuð fótboltakappanum Hank Baskett. Í fyrstu neitaði Wilkinson þessari tilkynningu en játaði seinna að hún ætti í sambandi við Baskett þann 7. október 2008. Þann 6. nóvember 2008 tilkynnti E! Online að Kendra og Hank væru trúlofuð eftir að hann hafi beðið hennar síðastliðinn laugardag.
Kendra giftist Hank Baskett þann 27. júní 2009 á Playboy setrinu. Þrátt fyrir að það hafi upphaflega verið tilkynnt um að Hugh Hefner myndi gefa brúðina, var það bróðir Kendru, Colin, sem leiddi hana upp að altarinu. Fjölskylda Kendru var á staðnum sem og Holly Madison og Bridget Marquardt. Us Weekly borgaði parinu 120.000 dollara fyrir brúðkaupsmyndirnar. Í brúðkaupsþætti Kendru, sögðu þau að Kendra myndi ekki taka eftirnafn eiginmannsins.
Ólétta
Í viðtali eftir fæðingu Hanks IV, sagði Kendra að hún hafi þjáðst af fæðingarþunglyndi. „Eftir að hafa fætt, greiddi ég mér aldrei, burstaði aldrei tennurnar eða fór í sturtu,“ sagði hún. „Ég leit í spegilinn einn daginn og var mjög þunglynd.“ Eftir meðgönguna vó hún 70 kíló samkvæmt E!. Hún rakti þunglyndið til þess að flytja til Indianapolis þar sem eiginmaður hennar lék svo snemma eftir fæðingu sonarins og henni fannst hún vera einangruð.
Anna Bretaprinsessa
Anna, konunglega prinsessan (f. 15. ágúst 1950) er annað barn og eina dóttir Elísabetar 2. Bretadrottningar og Filippusar prins, hertogans af Edinborg. Hún er sú 15. í erfðaröðinni að bresku krúnunni og hefur borið titilinn konungleg prinsessa frá árinu 1987.
Anna fæddist í Clarence-húsi í London, gekk í Benenden-skóla og hóf störf í þágu krúnunnar á fullorðinsaldri. Hún varð kunn hestakona og vann ein gullverðlaun í Evrópumeistarakeppinni árið 1971 og tvenn silfurverðlaun árið 1975. Árið 1976 varð hún fyrsti meðlimur bresku konungsfjölskyldunnar til að keppa á Ólympíuleikum.
Konunglega prinsessan gegnir opinberum skyldum í þágu drottningarinnar. Hún er verndari rúmlega 300 félagasamtaka. Líknarstörf hennar snúast um íþróttir, vísindi, fólk með fötlun og heilbrigðismál í þróunarlöndum. Anna hefur starfað í tengslum við Barnaheill í rúm 50 ár og var tilnefnd til friðarverðlauna Nóbels árið 1990 fyrir störf sín með samtökunum.
Árið 1973 giftist Anna höfuðsmanninum Mark Phillips en þau slitu samvist árið 1989 og hlutu lögskilnað árið 1992. Hjónin eignuðust tvö börn, Zöru og Peter Phillips, og fimm barnabörn. Aðeins fáum mánuðum eftir skilnaðinn giftist Anna yfirforingjanum (nú varaflotaforingjanum) Sir Timothy Laurence, sem hún hafði kynnst á meðan hann var hesthússtjóri móður hennar frá 1986 til 1989.
Upphringitenging
Upphringitengingu þarf nokkrar sekúndur eða mínútur að setja upp áður en gögn geta verið flutt um símalínuna. Oft er rukkað fyrir uppsetningu og þá fyrir hverja mínútu af notkun. Oft slitna upphringitengingar sjálfkrafa eftir ákveðið tímabil. Þetta er gert til að takmarka notkun notandans.
Gagnaflutningshraði upphringitengingar er lítill miðað við breiðbandstengingu, en hámarkshraðinn er 56 kbit/s. Í flestum tilfellum er meðaltalshraðinn aðeins lægri, eða um 40–50 kbit/s. Þar sem símalína er deild milli margra notenda, til dæmis á hóteli, getur flutningshraðinn verið töluvert lægri (um 20 kbit/s) vegna mikils suðs.
Ian McShane
Ian David McShane (f. 29. september 1942) er enskur leikari.
Π (aðgreining)
π getur verið eitt af eftirfarandi:
Apis mellifera jemenitica
Apis mellifera jemenitica er ein undirtegund alibýflugna. Útbreiðsla hennar er í suðurhluta Arabíuskaga, Súdan og Sómalíu. Hún er fremur smá og myndar lítil bú.
Biffy Clyro
Biffy Clyro er skosk rokksveit frá Ayrshire sem stofnuð var 1995. Sveitina skipa þeir Simon Neil (söngvari, gítarleiakri), James Johnston (bassaleikari, söngvari) og Ben Johnston (trommari, söngvari). Aðdáendahópur Biffy Clyro stækkaði til muna við útgáfu fjórðu plötu þeirra, Puzzle, sem gefin var út árið 2007. Gagnrýnendur tóku plötunni vel og seldist hún í yfir 100.000 eintökum á Bretlandi. Vinsældir sveitarinnar jukust enn frekar árin 2008 og 2009 þegar gefnar voru út smáskífurnar Mountains og That Golden Rule sem náðu báðar á topp tíu vinsældarlista yfir smáskífur á Bretlandi.
Palermo FC
Palermo FC er ítalskt knattspyrnulið frá Palermo í Sikiley. klúbburinn var stofnaður árið 1900 og er einn sá elsti á Ítalíu. náði sínum besta íþróttaárangri árið 2000 með því að enda í 5. sæti þrjár útgáfur af Serie A Championship.
Sigrar
Ítalska Serie B meistaramótið: 5 1931-1932, 1947-1948, 1967-1968, 2003-2004, 2013-2014
McCarthyismi
thumb|right|Áróðursspjald frá 6. áratugnum. McCarthyismi er óformlegt heiti á viðleitni Bandaríkjastjórnar til að „hreinsa“ meinta kommúnista úr stjórnkerfi og skemmtanaiðnaði í Bandaríkjunum á 5. og 6. áratug 20. aldar, þegar Kalda stríðið var að hefjast og „rauða hættan“ áberandi í umræðunni. Stefnan fól í sér óttaprang og pólitískar ofsóknir gegn fólki sem grunað var um að tengjast Bandaríska kommúnistaflokknum, vera hallt undir kommúnisma eða vinveitt Sovétríkjunum. Stefnan er kennd við öldungadeildarþingmanninn Joseph McCarthy frá Wisconsin en hún var búin til af forsetanum Harry Truman ásamt J. Edgar Hoover sem þá var forstöðumaður Alríkislögreglunnar.
Mest áberandi dæmið um McCarthyisma í Bandaríkjunum voru kvaðningar fyrir rannsóknarnefnd Bandaríkjaþings um and-bandarískar athafnir þar sem fólk sem var ásakað um tengsl við kommúnisma var yfirheyrt opinberlega og jafnframt beðið um að ákæra aðra. Um tíma var kvaðning fyrir nefndina nóg til að fólk missti starf sitt og stöðu í þjóðfélaginu. Óformlegir svartir listar gengu meðal fyrirtækja og stofnana og urðu til þess að útiloka fólk frá verkefnum og ráðningum í störf. Talið er að 10-12.000 manns hafi misst vinnuna vegna ofsóknanna og hundruð voru fangelsuð. Meðal þekktra fórnarlamba McCarthyismans má nefna Leonard Bernstein, Charlie Chaplin, Lucille Ball og Arthur Miller.
McCarthyisminn tók að dala eftir miðjan 6. áratuginn, einkum vegna andstöðu Hæstaréttar Bandaríkjanna undir stjórn Earl Warren.
Lestrarfélag kvenna
Félagið opnaði lesstofu fyrir börn árið 1912 og rak hana í 25 ár. Stofan var opin tvo tíma á dag yfir vetrartímannn, alla virka daga. Félagskonur skiptust á að hafa sögustund fyrir börnin og hjálpa þeim við heimanám. Starfsemin var einkum hugsuð fyrir börn sem bjuggu við slæmar aðstæður eða fengu hvorki næði né aðstoð við heimanámið.
Málhreinsunarnefnd starfaði á vegum félagsins frá árinu 1920 í samvinnu við Verkfræðingafélag Íslands og var tilgangurinn að skapa ný orð og vernda íslenskt mál. Meðal nýyrða sem þarna urðu til má nefna veggfóður (betrekk), snyrting (tojlett) og blómvöndur (búkett).
Félagið fékk húsaleigustyrk frá bænum til starfseminnar en félagskonur ráku bókasafn sitt og lesstofu í sjálfboðavinnu. Aðsóknin fór hins vegar þverrandi síðustu árin og félagið var lagt niður árið 1961 og bækurnar gefnar Reykjavíkurborg til minningar um Laufeyju Vilhjálmsdóttur sem var formaður félagsins frá upphafi til dánardags (29. mars 1960).
Afdráttarháttur
Afdráttarháttur er íslenskur bragarháttur sem er tvöfaldur í roðinu, þ.e.a.s. seinni parturinn leynist í þeim fyrri, því hann kemur af sjálfu sér ef numinn er einn stafur framan af hverju orði. Oft eru aðeins fyrstu tvær braglínur vísna með afdráttarhætti birtar, því mögulegt er að lesa úr fyrripartinum hvað leynist í þeim seinni:
Dæmi:
Seinni hlutinn yrði þá:
Gísli Jónsson íslenskufræðingur skrifaði einu sinni í þætti sínum Íslenskt mál sem birtist reglulega í Morgunblaðinu:
Hann birtir síðan þá vísu (sléttubönd) með afdráttarhætti sem hann taldi vera hina bestu sinnar tegundar. Hún er þannig: Fleiri dæmi:
Strákagöng
thumb|right|Op Strákaganga Siglufjarðarmegin árið 1975. Strákagöng eru jarðgöng sem gerð voru í gegnum fjallið Stráka nyrst á Tröllaskaga, vestan Siglufjarðar. Um þau er ekið til að komast til Siglufjarðar úr vestri og voru þau lengi eini akvegurinn til Siglufjarðar sem fær var allt árið.
Hugmyndin um gerð jarðganga til Siglufjarðar kom fyrst fram snemma á 20. öld en þá var enginn akvegur þangað og fóru allir flutningar fram sjóleiðina eða um háa og ógreiða fjallvegi sem vart voru hestfærir. Bílvegur var þó lagður yfir Siglufjarðarskarð 1946 en hann var yfirleitt ekki fær nema fjóra til fimm mánuði á ári og dugði því alls ekki til að leysa samgönguvandræði Siglfirðinga.
Árið 1954 var rætt um á Alþingi að leggja veg fyrir Stráka, meðfram sjónum, eða gera göng úr botni Siglufjarðar til Fljóta, og hefðu þau þá orðið um fimm kílómetrar að lengd og mjög dýr. Síðar kom fram sú hugmynd að leggja veg úr Fljótum út með ströndinni að Strákum og gera mun styttri og ódýrari göng þar í gegn til Siglufjarðar. Varð sú leið ofan á og hófst vegagerðin sumarið 1956. Hún gekk þó fremur hægt, bæði vegna fjárskorts og vegna erfiðra aðstæðna en vegurinn liggur víða utan í bröttum fjallshlíðum.
Gerð Strákaganga hófst 1959 og voru þá grafnir um 30 metrar en kraftur var ekki settur í framkvæmdir fyrr en sumarið 1965. Síðasta haftið var sprengt 17. september 1966 og göngin voru svo opnuð 10. nóvember 1967. Voru þau önnur í röð jarðganga fyrir bílaumferð á Íslandi eftir aðeins hinum 30 metra löngu "göngum" gegnum Arnardalshamar milli Skutulsfjarðar og Álftafjarðar. Göngin eru 793 metrar á lengd. Upphaflega áttu þau að vera tvíbreið en frá því var horfið og eru þau einbreið með útskotum.
Medway
Medway er bæjarþyrping í Kent-sýslu í Suðaustur-Englandi. Hún samanstendur af fimm stórum bæjum (Strood, Rochester, Chatham, Gillingham og Rainham) og nokkrum minni þorpum. Þar búa 280,000 manns (2019).
Medway heitir eftir Medwayá sem rennur í gegnum byggðina.
Saga
Það voru Rómverjar sem reistu bæinn Rochester og byggðu þar brú.
Á saxneska tímanum var myntslátta sett upp í Rochester.
Árið 885 sigldu víkingarnir upp Medwayá og sátu um Rochester.
Í Rochester stendur normennsk dómkirkja og normennskur kastali.
Árið 1215 sat konungur John um Rochester-kastala til þess að ná honum aftur frá uppreisnarher.
Svæðið var mikilvægur staður fyrir pílagríma á leið sinni frá Winchester til Canterbury og líka fyrir musterisriddararna.
Á 16. öld var stór slippur reistur í Chatham og Gillingham og voru mörg fræg skip voru smíðuð þar, þ.á.m. HMS Victory sem Nelson stýrði í orrustunni við Trafalgar.
Árið 1667 sigldu Hollendingar upp Medwayá og eyðilögðu mörg skip.
Slippinum var lokað 1984 en hluti hans er nú ferðamannastaður.
Menning
Rithöfundurinn Charles Dickens bjó í Medway og margir staðir eru nefndir í bókunum hans. Árlega er haldin hátíð í Rochester sem heitir Dickens Festival.
Helsta fótboltaliðið í Medway er Gillingham FC.
Bíómyndin Ironclad fjallar um umsátrið um Rochesterkastala.
Gladio-áætlunin
Gladio-áætlunin (eftir ítalska orðinu yfir gladius, stutt sverð) var skipulegt samstarf leyniþjónusta Ítalíu (SISMI) og CIA um að koma á fót andspyrnuhópum sem gætu tekið til starfa ef Sovétríkin myndu leggja löndin undir sig. Gladio-áætlunin gekk út á að koma fyrir leynilegum vopnabúrum, sjúkrahúsum og annarri aðstöðu og þjálfa hópa fólks til að hægt væri að koma undan mikilvægum stjórnmála- og vísindamönnum ef til innrásar kæmi, og vinna gegn hernámsyfirvöldum með undirróðursstarfsemi og hryðjuverkum.
Gladio-áætlunin var gerð árið 1951 þegar Kóreustríðið var hafið og talin var raunveruleg hætta á árás úr austri. Hún var svo leynileg að einungis fáeinir stjórnmálamenn og herforingjar vissu af henni. 1990 viðurkenndi Giulio Andreotti forsætisráðherra tilvist áætlunarinnar opinberlega og aðrir ítalskir stjórnmálamenn, eins og Francesco Cossiga sem var varnarmálaráðherra á árunum 1966-1970, staðfestu orð hans. Talið er að hópar innan áætlunarinnar hafi tekið þátt í að vopna hópa hægriöfgamanna og skipuleggja hryðjuverk á blýárunum 1969-1980.
Svipaðir vopnaðir Stay behind-hópar störfuðu í mörgum Atlantshafsbandalagsríkjum og nokkrum hlutlausum ríkjum. Eftir uppljóstranirnar á Ítalíu var gerð formleg opinber krafa um upplausn allra slíkra hópa, meðal annars af Evrópuþinginu. Opinberar rannsóknir hafa farið fram á starfsemi hópanna í Ítalíu, Sviss og Belgíu.
Nikolaikirkjan í Kíl
150px|thumb|Nikolaikirkjan að kvöldlagi 150px|thumb|Altari Nikolaikirkjan í Kíl (Nikolaikirche) stendur við aðalmarkaðstorgið í miðborginni og er elsta standandi bygging borgarinnar.
Saga
Kirkjan var reist á 13. öld, en henni var umbreytt á 14. öld að fyrirmynd Péturskirkjunnar í Lübeck. Á 19. öld var framhlið kirkjunnar endurnýjuð í gotneskum stíl. Kirkjan skemmdist talsvert í loftárásum heimstyrjaldarinnar síðari. Meðan kirkjan brann tókst aðeins að bjarga örfáum hlutum. Nokkrir aðrir gamlir hlutir prýða kirkjuna að innan. Má þar nefna altari frá 1460, skírnarfont frá 1344 og sigurkross frá 1490.
Andariddarinn
150px|thumb|Andariddarinn Stór og mikil bronsstytta var sett upp fyrir utan kirkjuna 1928. Hún var af engli með sverði og stóð á úlfi. Styttan átti að sýna á táknrænan hátt sigur hins góða yfir hinu vonda. Þaðan er heitið Andariddari komið (Geistkämpfer). Nasistum mislíkaði stórum þessi stytta og mátu hana sem úrkynjaða list. Þeir fjarlægðu styttuna 1937, en það tókst að bjarga henni frá bræðsluofnunum. Þegar kirkjan var endurreist og vígð 1954, var styttan aftur sett þar sem hún var áður.
Þjóðsaga
Til er þjóðsaga sem átti að hafa gerst fyrir nokkru síðan. Í kirkjunni voru ungir kórpiltar að spila með spilastokk meðan presturinn var að predika. Einum piltinum gekk ekki sem best og byrjaði að bölva. Þá hafi Kölski komið inn og snúið hann úr hálsliði, þannig að blóð piltsins slettist á einn vegginn. Aðrir segja að Kölski hafi slegið hann svo fast utanundir að blóðið slettist á vegginn. Síðan hafi kölski tekið dauða piltinn með sér út um gluggann. Blóðflekkurinn en enn sjáanlegur og næst ekki með nokkru móti af. Gluggann er heldur ekki hægt að laga svo vel sé, því alltaf er eitthvað að honum.
Alþjóðlega hljóðstafrófið
Alþjóðlega hljóðstafrófið eða alþjóðlega hljóðritunarstafrófið (enska: International Phonetic Alphabet, skammstafað IPA) er sérstakt stafróf sem er sérstaklega hannað til að lýsa öllum hljóðum mannlegs máls til hljóðritunar. Það var að frumkvæði Alþjóðlega hljóðfræðifélagsins (enska: International Phonetic Association) árið 1886 sem málvísindamenn hófu að þróa samræmt hljóðritunarstafróf. Nú til dags nýtist það málvísindamönnum, talmeinafræðingum, söngvurum og leikurum svo fátt eitt sé nefnt.
Með alþjóðlega hljóðstafrófinu er leitast við að lýsa áþreifanlegum eiginleikum mælts máls, þá hljóðönum, hljómfalli og niðurgreiningu í orð og atkvæði. Því eru þó takmörk sett þegar kemur að smæstu smáatriðum, en reynt hefur verið að auka á notagildi þess með viðbótartáknum.
Þau grunntákn sem stuðst er við í alþjóðlega hljóðstafrófinu eru stafir og sérmerki. Hægt er að hljóðrita af mismikilli nákvæmni og stöðugt er unnið að því að bæta nákvæmni stafrófsins. Alþjóðlega hljóðfræðifélagið bætir við, fjarlægir og breytir táknum eftir þörf. Núorðið eru stafirnir alls 107, sérmerkin 52 og hljómfallstákn fjögur í stafrófinu.
Magasafi
Magasafi er vökvi sem myndast í maganum sem inniheldur meðal annars saltsýru (HCl), kalíumklóríð (KCl) og natríumklóríð (NaCl). Í magasafa eru einnig meltingarensím sem brýtur prótínkeðjur og fitusameindir niður. Frumur í innra byrði magans framleiða magasafa en framleiðslan eykst þegar aukins magns magasafa er krafist. Aðrar magafrumur framleiða basa til að halda sýrustigi magans í jafnvægi. Sömu frumurnar gefa frá sér slím sem ver magann fyrir súra safanum. Einnig gefur brisið frá sér tvíkarbónat til að hlutleysa magasafa sem rennur í smáþarminn.
Bakflæði magasafans upp um magaopið í vélindað getur valdið brjóstsviða.
Gary Oldman
thumb|240px|Oldman, [[2011]] Gary Leonard Oldman (f. 21. mars 1958) er enskur leikari.
Georg 3.
Georg 3. (George William Frederick) (4. júní 1738 – 29. janúar 1820) var konungur Stóra-Bretlands og Írlands frá 25. október 1760 til dauðadags. Hann var jafnframt hertogi og kjörfursti Brunswick-Lüneburg (Hanover) í Heilaga rómverska ríkinu og síðan konungur Hanover frá 12. október 1814. Hann var þriðji breski einvaldurinn af Hanover-ætt en sá fyrsti þeirra sem var fæddur í Bretlandi, talaði ensku að móðurmáli og kom aldrei til Hanover.
Líf hans og valdatíð, sem entist lengst allra breskra einvalda fram til hans tíma, einkenndust af vopnuðum átökum Breta í Evrópu, Afríku, Ameríku og Asíu. Snemma á valdatíð hans sigruðu Bretar Frakka í sjö ára stríðinu og urðu þar með stærsta Evrópuveldið í Norður-Ameríku og Indlandi. Bretland glataði hins vegar stórum hluta amerískra nýlenda sinna í bandaríska frelsisstríðinu. Frekari stríð brutust út gegn Frakklandi árið 1793 og ekki var rótt á milli ríkjanna fyrr en eftir ósigur Napóleons við Waterloo árið 1815.
Seinna á ævi sinni þurfti Georg 3. að glíma við endurtekna og brátt varanlega geðkvilla. Frá árinu 1810 var Georg 3. ófær um að sinna skyldum sínum sem þjóðhöfðingi og því var sonur hans, Georg erfðaprins, gerður ríkisstjóri þar til faðir hans lést.
Sagnfræðilegt mat á Georg 3. hefur breyst mörgum sinnum. Fram á seinni hluta 20. aldar litu Bandaríkjamenn á hann sem harðstjóra. Meðal Breta var hann gerður að blóraböggli fyrir fall heimsvaldsstefnunnar.
Giuseppe Rossi
thumb|250px Giuseppe Rossi (fæddur 2. febrúar 1987) er ítalskur knattsyrnumaður. Rossi fæddist í Teaneck í New Jersey í Bandaríkjunum en fluttist svo til Ítalíu með foreldrum sínum þegar hann var barnungur og bjó þar þangað til hann var 16 ára. Hann æfði lengi vel með Parma á Ítalíu og töldu þjálfarar þar á bæ hann vera mjög efnilegan leikmann.
Giuseppe Rossi var keyptur af enska úrvalsdeildar liðinu Manchester United þann 7. júlí árið 2004 frá ítalska liðinu Parma. Þá var Rossi aðeins 16 ára gamall. Kaupverð þessa leikmannsins var 200 þúsund sterlingspund. Hjá Parma var Rossi einungis með unglingasamning enda var hann of ungur til að geta fengið atvinnumannasamning. Rossi er örfættur leikmaður.
Eins og margir aðrir unglingar hjá Manchester United lék Rossi sinn fyrsta leik í ensku deildarkeppninni en þá var hann 17 ára gamall. Hann kom inn á í 2-0 sigri liðsins á Crystal Palace en Rossi náði ekki að skora í sínu fyrsta tækifæri með liðinu. Rossi fékk treyju merkta nafninu sínu og með númerinu 42 aftan á en hann ber enn þetta númer á baki sér í dag. Í æfinguleikjum liðsins fyrir leiktímabilið 2005-06 kom Rossi mikið á óvart og sýndi stjóra sínum, Alex Ferguson, að hann væri mikið efni í leikmann í Úrvalsdeildina á Englandi. Rossi ávann sér einnig stuðning aðdáenda Manchester United en þeir gáfu Rossi gælunafnið „Joe Red“. Það er í rauninnni þýðing á nafninu hans á ítölsku og svo passaði þetta líka fullkomnlega fyrir leikmann Manchester United.
Um það bil ári seinna eftir leikinn sem Rossi kom inn á gegn Crystal Palace spilaði hann í fyrsta sinn leik þar sem hann var í byrjunarliðinu. Rossi gerði sér lítið fyrir og skoraði í leiðinni sitt fyrsta úrvalsdeildarmark í 3-1 sigri liðsins á Sunderland þann 15. október 2005 og stuttu seinna eftir þann leik spilaði Rossi í 4-1 sigri á Barnet í enska deildarbikarnum og skoraði einmitt mark í þeim leik líka. 18. janúar 2006 var Rossi í liði Manchester United þegar liðið sigraði Burton Albion í enska bikarnum. Rossi skoraði tvö mörk og lagði þar að auki upp tvö önnur mörk. Hann var valinn maður leiksins.
Á leiktímabilinu 2005-06 spilaði Rossi aðallega fyrir varaliðið en samt sem áður stóð hann sig vel þar og skoraði 26 mörk í jafmörgum leikjum. Þar á meðal eru nokkrar þrennur.
Graflax
thumb|250px|Graflax á hrökkbrauði með [[svartur pipar|svörtum pipar og sítrónu.]]
Graflax (sænska, danska: gravad lax, norska: gravlaks, finnska: graavilohi, eistneska: graavilõhe) er norrænn fiskiréttur úr hráum laxi sem verkaður er með því að láta laxaflök liggja undir fargi í nokkra sólarhringa í blöndu af salti, sykri og dilli og stundum öðru kryddi eða kryddjurtum. Yfirleitt er graflax borðaður sem forréttur með sósu sem er búin til úr majónesi eða sýrðum rjóma, hunangi, dilli og sinnepi. Hann er oftast borinn fram á eða með ristuðu brauði. Stundum er hann einnig borinn fram með öðrum réttum á hlaðborði.
Á miðöldum gerðu fiskimenn graflax með því að hylja laxinn með borðsalti og gerjuðu hann með því að grafa hann í sandi. Orðið graflax er dregið af skandinavísku orðinu grav sem táknar „gröf“ (á sænsku, norsku og dönsku) og lax (eða laks). Á seinni árum er farið að verka ýmislegt annað hráefni á svipaðan hátt og kalla það grafið, til dæmis grafnar gæsabringur og fleira.
Cougar Town
Cougar Town er bandarískur gamanþáttur. Þátturinn fjallar aðallega um fráskilda konu sem reynir að koma sér aftur inn í stefnumótalífið sem er fullt af yngri karlmönnum á meðan hún býr með 18 ára syni sínum og leggur af stað í ferð til að uppgötva sjálfa sig upp á nýtt á meðan hún er umkringd fólki í sömu stöðu. Fyrsti þátturinn var sýndur á eftir Modern Family. ABC gaf leyfi á fulla seríu í október 2009.
Þátturinn var búinn til af Bill Lawrence og Kevin Biegel og er framleiddur af Couquette Productions í samstarfi við ABC studios. Þættirnir eru teknir upp í Culver myndverunum í borginni Culver í Kaliforníu. Alls horfðu 11,28 milljónir á fyrsta þáttinn. Í janúar 2010 voru samningar við þáttinn endurnýjaðir fyrir aðra þáttaröð.
Persónur og leikendur
Í þáttunum eru sjö aðalpersónur ásamt öðrum.
Götugögn
thumb|right|Götugögn í Bretlandi Götugögn eru ýmis búnaður sem settur er upp við götur, svo sem bekkir, vegrið, pollar, póstkassar, símaklefar, götuskilti, ljósastaurar, umferðarljós, brunahanar, biðskýli, almenningssalerni, vatnspóstar, minnisvarðar, höggmyndir og ruslafötur. Hönnun og staðsetning götugagna tekur mið af fagurfræði og hönnun almannarýmisins, nytsemi og öryggi vegfarenda.
Evrópska hjólreiðasambandið
thumbnail|Merki Evrópska hjólreiðasambandsins. thumbnail Evrópska hjólreiðasambandið er regnhlífarsamtök hjólreiðafélaga í Evrópu. Þau eru með 74 aðildarfélög frá 39 löndum, þar á meðal Landssamtök hjólreiðamanna á Íslandi. Samtökin standa fyrir Velo-city-ráðstefnuröðinni. Megináherslur samtakanna er að hafa áhrif á stefnu Evrópulanda í málefnum hjólreiðafólks, styðja þróun hjólreiðaferðamennsku (til dæmis í gegnum EuroVelo-verkefnið) og bæta öryggi hjólandi og annarra berskjaldaðra vegfarenda.
Tíbetreynir
Tíbetreynir er ættaður frá suðvestur Kína og Himalajafjöllum.
Allsherjarverkfall
Allsherjarverkfall er verkfall sem margir eða allir verkamenn á mikilvægum vinnistöðum í ákveðnum bæ, borg eða landi taka þátt í á sama tíma. Tilgangur allsherjarverkfall getur verið stjórnmálalegur, hagfræðilegur eða byltingarkenndur. Fyrstu allsherjarverkföll áttu sér stað á 19. öld eftir iðnbyltinguna, en þau hafa verið frekar tíð í Evrópu frá þeim tíma.
Tíbetreynir
Lýsing
Tíbetreynir verður að 20 m. hár í heimkynnum sínum og með 15 m. breiða krónu. Eins og á öðrum tegundum af undirættkvísl Aria eru blöðin gráloðin á neðra borði.
Scott Grimes
Scott Richard Grimes (f. 1971) er bandarískur leikari.
Dream Theater
thumb|right|Dream Theater á tónleikum árið 2008. Dream Theater er bandarísk rokkhljómsveit sem spilar framsækið þungarokk. Gítarleikarinn John Petrucci, bassaleikarinn John Myung og trommarinn Mike Portnoy stofnuðu hljómsveitina árið 1985, en sá síðastnefndi hætti í hljómsveitinni árið 2010. Í stað Portnoy gekk trommuleikarinn Mike Mangini til liðs við þá.
Árið 2022 hlaut hljómsveitin Grammy-verðlaun (Best Metal Performance) fyrir lagið Alien af plötunni A View from the Top of the World (2021).
Kembur
Kembur (eða græneðlur) (fræðiheiti: Iguana) er ættkvísl eðlna af kembuætt sem inniheldur 13 tegundir. Þekktust af þessum tegundum er græneðlan sem á heimkynni sín frá Mexíkó til Brasilíu. Kembur eru flestar jurta-, lauf- og ávaxtaætur en tegundir af ættkvíslinni éta einnig hryggleysingja í æsku.
Paka-paka
Paka-paka er aðferð til að skapa spennu þar sem bakgrunnurinn skiptir um liti mjög hratt, notuð í anime teiknimyndum. Hugtakið varð mjög þekkt árið 1997 þegar um 12.000 börn í Japan fengu einkenni tengd flogaveiki við að horfa á Pokémon þáttinn Dennō Senshi Porygon þar sem þessari aðferð var beitt. Eftir atvikið settu sjónvarpsstöðvar sjálfviljug reglur á notkun á paka-paka. Forrit voru hönnuð sérstaklega til að greina magnið á litabreitingum og blikki sem fréttastofur notuðu. Ennþann dag í dag er gefin viðvörun á efni sem gæti valdið flogaköstum.
Gjaldeyrishöft
Gjaldeyrishöft eru takmarkanir sem settar eru á flutning og/eða notkun fjármagns í ákveðnum gjaldmiðlum innan, til og/eða frá tilteknu svæði.
Almennt hefur ekki ávallt verið gerður skýr greinarmunur á gjaldeyrishöftum og þeim fjármagnshöftum sem voru innleidd á Íslandi 28. nóvember 2008 í kjölfar bankahrunsins 2008. Árið 2017, þann 14. mars, voru gjaldeyrishöftin á Íslandi afnumin að verulegu leyti.
Ófeigur Sigurðsson
Ófeigur Sigurðsson (fæddur 2. nóvember 1975) er íslenskur rithöfundur, ljóðskáld og þýðandi. Hann stundaði nám við Heimspekideild Háskóla Íslands og lauk BA prófi árið 2007 með ritgerð um bann og gegnumbrot í verkum Georges Bataille. Ófeigur hefur gefið út sjö ljóðabækur og fjórar skáldsögur.
Bókin Provence í endursýningu, sem kom út árið 2008 hjá Apaflösu, var gefin út í handunnu bandi og ætluð sem virðingarvottur við Sigfús Daðason skáld. Kom hún út í 50 númeruðum eintökum. Seinna sama ár kom Tvítólaveizlan, fimmta ljóðabók Ófeigs, út hjá Nýhil útgáfunni.
Árið 2009 gaf Ófeigur út bókverkið Biscayne Blvd hjá Apaflösu ásamt listamanninum Magnúsi Árnasyni. Bókin var búin til úr silikoni og því vatnsheld. Hún var gefin út í minningu Geirlaugs Magnússonar, skálds, sem sjálfan hafði dreymt um að „búa til vatnshelda buslu-Heimskringlu handa Snorra í lauginni.“ Biscayne Blvd var gefin út í aðeins 30 eintökum og vó hvert eintak um 2 kíló.
Ófeigur hlaut Bókmenntaverðlaun Evrópusambandsins árið 2011 fyrir Skáldsögu um Jón & hans rituðu bréf til barnshafandi konu sinnar þá hann dvaldi í helli yfir vetur & undirbjó komu hennar & nýrra tíma. Árið 2014 kom skáldsagan Öræfi út og varð metsölubók, hún hlaut Bókmenntaverðlaun starfsfólks bókaverslana og Íslensku bókmenntaverðlaunin 2015. Bækur hans hafa komið út á 10 tungumálum.
Ófeigur hefur einnig stundað þýðingar og var þýðing hans á Verndargrip eftir Roberto Bolaño, gefin út hjá Sæmundi árið 2016, tilnefnd til Íslensku þýðingaverðlaunanna 2016.
Ritaskrá
Skáldsögur
Ljóð
Annað
Þýðingar
Brit-verðlaunin
BRIT-verðlaunin (eða BRIT Awards, oft kölluð the BRITs) er árleg tónlistarverðlaunahátíð í umsjón British Phonographic Industry (BPI). Nafnið var upprunalega dregið af orðunum „British“, „Britain“, eða „Britannia“, en varð síðar skammstöfun fyrir British Record Industry Trusts Show. Að auki er haldin athöfn í maí sem er ætluð klassískri tónlist, kölluð Classic BRIT Awards. Fyrsta afhendingin var haldin árið 1977 og varð að árlegri athöfn árið 1982 á vegum BPI. Nafninu var breytt í The BRIT Awards árið 1989.
Styttan sem úthlutuð er sigurvegurum er kölluð Britannia og er tákngerving af Bretlandi. Frá árinu 2011 hefur hún verið endurhönnuð af ýmsum þekktum Breskum hönnuðum, stílistum og listamönnum, þar á meðal Vivienne Westwood, Damien Hirst, Tracey Emin, Peter Blake, Zaha Hadid, Anish Kapoor og David Adjaye.
Friðland Svarfdæla
right|thumb|Friðland Svarfdæla Fuglaskoðunarhús á bakka Tjarnartjarnar.